**ПРОТОКОЛ № 46**

**13.10.2022 г. гр. Провадия**

Днес, 13 октомври 2022 г, от 17.30 часа, в зала 204 в сградата на общинската администрация се проведе заседание на Общинската избирателна комисия Провадия.

Заседанието се води от Валерий Радев - председател.

На заседанието присъстваха: Валерий Иванов Радев, Тодорка Николова Иванова, Валентина Костадинова Кирова, Ивайло Дианов Парушев, Мадлена Юриева Самуилова, Виолета Асенова Мишкова, Галина Георгиева Стоянова, Гергана Петрова Николова, Росица Хинева, Росица Тодорова, Стойка Славова Велева – Йорданова.

Отсъстват: Женя Тодорова Милкова, Драгомир Георгиев Георгиев.

Председателят установи наличието на необходимия съгласно изискванията на чл. 85, ал. 3 от ИК кворум за провеждане заседание на ОИК, а именно 11 членове на комисията, поради което предложи то да премине при следния

ДНЕВЕН РЕД:

1. Прекратяване пълномощията на общински съветник и обявяване за избран за общински съветник на следващия в листата на съответната политическа партия кандидат.
2. Други.

Гласували: 11 Гласували „за”- 11: Валерий Иванов Радев, Тодорка Николова Иванова, Валентина Костадинова Кирова, Ивайло Дианов Парушев, Мадлена Юриева Самуилова, Виолета Асенова Мишкова, Галина Георгиева Стоянова, Гергана Петрова Николова, Росица Стоянова Хинева,Росица Тодорова, Стойка Славова Велева – Йорданова .

Против- няма

По т. 1 от дневния ред беше разгледано уведомление от общинския съветник Милена Иванова Драгнева */постъпило чрез Председателя на Общински съвет Провадия – писмо с Вх. № 003/10.10.22 г./, с което г-жа Драгнева уведомява, че* ***„желае да бъде освободена от длъжност общински съветник в Общински съвет Провадия“***.

Предвид хипотезата на чл.30, ал.4, т.3 от ЗМСМА при изявена воля от лицето, изразяваща се чрез подаване на оставка, прекратяването на пълномощията му настъпва по силата на закона и ОИК констатира настъпилия юридически факт. В същото време законът изисква при предсрочно прекратяване пълномощията на общински съветник, ОИК да обяви за общински съветник следващия в листата на съответната партия кандидат.

Предвид изложеното Председателят на Общинския съвет – г-н Валерий Радев предложи следния проект за

**РЕШЕНИЕ №298-МИ / 13.10.2022 г.**

**Относно: Констатиране прекратяването на пълномощията на общински съветник и обявяване на следващия в листата за избран**

В ОИК - Провадия на 10.10.2022 г., с Вх. № 003/10.10.2022 г. са получени документи /писмо от Председателя на Общинския съвет-Провадия и заявления от общинския съветник Милена Иванова Драгнева/, удостоверяващи настъпили факти и обстоятелства, на основание на които по закон (ex lege) предсрочно са прекратeни пълномощията на общински съветник – основание по чл. 30, ал. 4, *т. 3* Закона за местното самоуправление и местната администрация.

На 06.10.2022 г. общинският съветник Милена Иванова Драгнева подава уведомление до Председателя на Общинския съвет Провадия, в което посочва, че *„поради лични причини желае да бъде освободена от длъжност общински съветник в Общински съвет Провадия“.* В съответствие с ЗМСМА това е един от случаите, в които пълномощията на общинския съветник се прекратяват предсрочно */чл.30, ал.4, т.3/.* При това, като зачита волята на лицето, ОИК само констатира прекратяването на пълномощията на основание обстоятелства, посочени в закона.

Предвид изложеното, на основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 7 във връзка с чл. 30, ал. 4, *т. 3* от ЗМСМА, ОИК Провадия

**Р Е Ш И:**

1. Констатира предсрочно прекратяване пълномощията на Милена Иванова Драгнева – общински съветник в Общински съвет Провадия.

2.Обявява за избран за общински съветник Наталина Младенова Златева, следваща в листата на Коалиция „БСП за България“ кандидат.

На обявения за избран общински съветник да се издаде удостоверение.

Копие от настоящото решение да се изпрати за сведение на Председател на Общински съвет Провадия и на ЦИК.

Решението на основание чл. 30, ал. 8 ЗМСМА не подлежи на оспорване.

Така направеното предложение бе подложено на гласуване

Гласували: 11

Гласували „за”- 11 Валерий Иванов Радев, Тодорка Николова Иванова, Валентина Костадинова Кирова, Ивайло Дианов Парушев, Мадлена Юриева Самуилова, Виолета Асенова Мишкова, Галина Георгиева Стоянова, Гергана Петрова Николова, Росица Стоянова Хинева,Росица Тодорова, Стойка Славова Велева – Йорданова .

По точка 2 от дневния ред не постъпиха въпроси за обсъждане.

След изчерпване на дневния ред, заседанието беше закрито в 18.00 часа.

ПРЕДСЕДАТЕЛ:

/Валерий Радев/

СЕКРЕТАР:

/Валентина Кирова/